Meri-Anna Paloniemi

Meri-Anna Paloniemi (s.10.09.1983 Oulussa, ent. Hintsala 2003-2022) on suomalainen teologian tohtori, lestadiolaisuustutkija ja kirjailija.

Ura 

Paloniemi valmistui ylioppilaaksi Oulun lyseon lukiosta vuonna 2002. Hän opiskeli teologiaa Helsingin yliopistossa ja valmistui teologian maisteriksi ja uskonnon aineenopettajaksi vuonna 2007. Hän suoritti pappisvihkimykseen vaadittavat opinnot vuonna 2012. Hänet vihittiin papiksi Espoon hiippakuntaan 16.12.2012. Kotimaa-verkkolehden tietojen mukaan hänet vihittiin toisena vanhoillislestadiolaisena naisena, ja vaikutti osaltaan vanhoillislestadiolaisen liikkeen naisten pappeudesta käytävän keskusteluun. Pappisvihkimyksen vuoksi Paloniemi irtisanottiin tehtävistä Rauhanyhdistyksessä.

Paloniemi jatkoi teologian tohtorikoulutettavana ja työskenteli vierailevana tutkijana Lancaster Universityssa englannissa vuosina 2014-2015. Hän väitteli tohtoriksi kirkkososiologian oppiaineesta vuonna 2017 aiheenaan vanhoillislestadiolaisten käymät verkkokeskustelut. Hänen väitöskirjansa  Taivasta varten luotu : Usko ja ruumis vanhoillislestadiolaisuutta koskevissa verkkokeskusteluissa jatkoi vanhoillislestadiolaisuudesta käytyä keskustelua naisten ja äitien oikeuksista sekä aiheesta vanhoillislestadiolaisuus ja ehkäisy, eletty uskonto ja ruumiillisuus. Paloniemi on kiinnittänyt työssään huomiota myös seksuaalivähemmistöjen oikeuksiin  ja edistänyt keskustelua erityisesti vähemmistöistä tulevien seksuaalivähemmistöön kuuluvien parissa.

Paloniemi on julkaissut vanhoillislestadiolaisuuteen liittyviä artikkeleita, esimerkiksi teoksessa  ja toimittanut teoksen Tuoreet oksat viinipuussa - Vanhoillislestadiolaisuus peilissä (Kirjapaja 2013), yhdessä Mauri Kinnusen kanssa.  Paloniemi on myös julkaissut rukouskirjan Alkuja ja loppuja yhdessä Kaisa Karirannan ja Pirjo Kantalan kanssa. 

Paloniemi on lisäksi vaikuttanut Suomen evankelis-luterilaisen kirkon viestinnän ja verkkotyön kehittämiseen. Hän on julkaissut uskonnollista verkkoyhteisöllisyyttä käsittelevän oppikirjan sekä kirjoittanut aiheesta artikkeleita, joissa painotetaan kirkon viestinnän muutoksen tärkeyttä.  

Paloniemi toimi Vantaan seurakuntayhtymän viestintäpäällikkönä vuosina 2017-2022. Paloniemi on toiminut marraskuusta 2022 alkaen Turun ja Suomen arkkipiispa Tapio Luoman erityisavustajana.

Taiteellinen toiminta 
Paloniemi on tarkastellut vanhoillislestadiolaisuutta ja uskonnon ruumiillisuutta tutkimuksen lisäksi taiteen kautta. Paloniemi debytoi taiteilijana vuonna 2021 järjestämällä Helsingin Mikael Agricolan kirkossa näyttelyn "Vaikka lähtisin siitä, se ei lähde minusta - lestadiolaisuus ruumiin muistissa" yhdessä Mirka Seppälän ja Riikka Mäkikoskelan kanssa. 

Paloniemi on kiinnittänyt huomiota myös pappisnaisten pukeutumisen epätasa-arvoiseen sukupuolittumiseen. Hän perusti vuonna 2016 Osuuskunta Pyhävaate -nimisen osuuskunnan, joka loi sukupuolineutraalin papinasun ja toi raskaus- ja imetystopit papeille.

Luottamustoimet 
Paloniemi toimi Helsingin Tuomasyhteisö ry:n hallituksen jäsenenä 2017-2019 ja hallituksen puheenjohtajana vuoden 2020. Tuomasyhteisö järjestää suosittuja Tuomasmessuja, joissa keskeistä on monipuolinen rukouselämä, vauhdikas musiikki ja avara hengellisyys.

Paloniemi toimi kirkolliskokousedustajana (vara) vuonna 2018 ja 2022 sekä Espoon hiippakunnan hiippakuntavaltuustossa 2020-2024.

Lähteet

Aiheesta muualla 

 Meri-Anna Hintsala | Embodied Religion (helsinki.fi)
 Hintsala vieraana Inhimillinen tekijä -ohjelmassa 13.9.2013 . 

Elävät henkilöt
Suomen evankelis-luterilaisen kirkon papit
Vuonna 1983 syntyneet